କୋଭିଡ୍-୧୯ ନାଁରେ ଜାଲ୍ ୱେବସାଇଟ୍ ! | Kanak News\nକନକ ବ୍ୟୁରୋଃ ଆପଣଙ୍କୁ ବିଶ୍ବ ସ୍ବାସ୍ଥ୍ୟ ସଂଗଠନ(ଡବ୍ଲୁଏଚ୍ଓ) କିମ୍ବା ଆଇସିଏମଆର୍(ଇଣ୍ଡିଆନ କାଉନ୍ସିଲ ଅଫ୍ ମେଡିକାଲ ରିସର୍ଚ୍ଚ) ନାଁରେ କୌଣସି ଇ-ମେଲ୍ ଆସୁଛି କି? ଏଥିରେ ଆପଣଙ୍କୁ କୋଭି଼ଡ୍-୧୯ର ଟେଷ୍ଟିଂ କିଟ୍ କିମ୍ବା ଭ୍ୟାକ୍ସିନ୍ ମାଗଣାରେ ନେବାକୁ ହେଲେ ଏକ ଓ୍ବେବସାଇଟର ଲିଙ୍କ୍ ଖୋଲିବାକୁ କୁହାଯାଉଛି କି? ସାବଧାନ! ଏବେ ଅନ୍ତର୍ଜାତୀୟ ସାଇବର ଅପରାଧୀ ଗ୍ୟାଙ୍ଗ୍ କୋଭିଡ୍-୧୯ ମହାମାରୀ ନାଁରେ ସାଧାରଣଲୋକଙ୍କ ବ୍ୟାଙ୍କ ଆକାଉଣ୍ଟରୁ ଟଙ୍କା ଲୁଟିବାକୁ ଏଭଳି ଫେକ୍ ଇ-ମେଲ ପଠାଉଥିବା ଓଡ଼ିଶା କ୍ରାଇମବ୍ରାଞ୍ଚର ନଜରକୁ ଆସିଛି। ଇ-ମେଲ୍ର ଲିଙ୍କ୍ ଖୋଲିବା ମାତ୍ରକେ ସମ୍ପୃକ୍ତ ବ୍ୟକ୍ତିଙ୍କ ବ୍ୟାଙ୍କର ସମସ୍ତ ବ୍ୟକ୍ତିଗତ ତଥ୍ୟ ସାଇବର ଅପରାଧୀ ଅନଲାଇନରେ ଚୋରି କରିନେଉଛନ୍ତି।
